b'\n_START_ARTICLE_\nHippomane mancinella\n_START_SECTION_\nRasprostranjenost\n_START_PARAGRAPH_\nRaste u tropskoj Americi od Floride preko Kariba i Srednje Amerike do Ju\xc5\xbene Amerike, i to poglavito uz morsku obalu i po bo\xc4\x87atim mo\xc4\x8dvarama, \xc4\x8desto mangrovim \xc5\xa1umama.\n_START_SECTION_\nOpis i ime\n_START_PARAGRAPH_\nNa podru\xc4\x8dju Latinske Amerike drvo je zbog svoje otrovnosti poznato po nazivom \xe2\x80\x9carbol de la muerte\xe2\x80\x9d odnosno \xe2\x80\x9cdrvo smrti\xe2\x80\x9d. A drvo je toliko otrovno da je zapisano i u Guinesovoj knjizi rekorda, a na podru\xc4\x8djima gdje dolaze turisti, ozna\xc4\x8deno je crvenim znakom X kao upozorenje da se ne smije jesti njegov primamljiv plod oblika jabuke koji izaziva gu\xc5\xa1enje. Plod je zelene boje, i zelenkasto-\xc5\xbeut kad je zreo._NEWLINE_Drvetu se opasno pribli\xc5\xbeavati i za vrijeme dok pada ki\xc5\xa1a jer stajanje ispod njega mo\xc5\xbee izazvati reakcije na otrov, a sok njegovog ploda izaziva opekline gdje god padne na ko\xc5\xbeu._NEWLINE_H. mancinella naraste do 15 metara visine, zimzelen je crvenkasto-sive kore i svjetlozelenih listova dugih 5- 10 cm ili 2 - 4 in\xc4\x8da.\n_START_SECTION_\nKorisnost i za\xc5\xa1tita drveta\n_START_PARAGRAPH_\nDrvo je ipak za\xc5\xa1ti\xc4\x87eno jer obale Amerike \xc5\xa1titi od erozije i zna\xc4\x8dajno je u cjelokupnom Ekosustavu, pa je njegova sje\xc4\x8da zabranjena u ve\xc4\x87ini zemalja gdje raste.'